**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2019-03-08 Nr. T-2

Posėdžio data – 2019 m. vasario 21 d.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako: S. Gentvilas, R. Arcišauskienė, V. Lupeika,   
V. Jurgelevičienė, G. Ramašauskas.

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 18 klausimų:

1. Dėl Klaipėdos miesto savivaldybės 2019 metų biudžeto patvirtinimo. Pranešėja R. Kambaraitė.

2. Dėl dalyvavimo Mėlynosios vėliavos programoje. Pranešėja I. Šakalienė.

3. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

4. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui. Pranešėjas E. Simokaitis.

5. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

6. Dėl pritarimo dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“. Pranešėja E. Jurkevičienė.

7. Dėl Klaipėdos miesto savivaldybės 2019–2022 metų visuomenės sveikatos rėmimo specialiosios programos patvirtinimo. Pranešėja J. Asadauskienė.

8. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ pakeitimo. Pranešėja A. Andruškevičiūtė.

9. Dėl sutikimo įkeisti žemės nuomos teisę. Pranešėja R. Gružienė.

10. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

11. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

12. Dėl savivaldybės būsto nuomos sąlygų pakeitimo. Pranešėja D. Netikšienė.

13. Dėl socialinio būsto nuomos sąlygų pakeitimo. Pranešėja D. Netikšienė.

14. Dėl Savivaldybės būsto fondo ir socialinio būsto sąrašų patvirtinimo. Pranešėja D. Netikšienė.

15. Dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių vykdymo ataskaitos patvirtinimo. Pranešėjas L. Dūda.

16. Dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimo. Pranešėjas L. Dūda.

17. Dėl strateginių triukšmo žemėlapių patvirtinimo. Pranešėjas L. Dūda.

18. Dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2018 metų ataskaitai. Pranešėjas S. Budinas.

V. Grubliauskas sako, kad yra teikiami Tarybai svarstyti dėl įtraukimo į posėdžio darbotvarkę du sprendimų projektai:

1. Dėl pritarimo Klaipėdos miesto savivaldybės tarybos Kontrolės komiteto 2018 metų veiklos ataskaitai. Pranešėjas A. Barbšys.

2. Dėl Komisijos išvados patvirtinimo. Pranešėjas V. Grubliauskas.

V. Grubliauskas informuoja, kad yra gautas Savivaldybės administracijos direktoriaus prašymas išbraukti darbotvarkės 18-ą klausimą „Dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2018 metų ataskaitai“.

V. Grubliausko siūlymu, bendru sutarimu, pritarta papildomų klausimų įtraukimui į posėdžio darbotvarkę.

V. Grubliauskas siūlo apsispręsti dėl pritarimo darbotvarkei su pakeitimu. Balsavimu (už – 23, prieš – 0, susilaiko – 0) patvirtinta darbotvarkė su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės 2019 metų biudžeto patvirtinimo. Pranešėja   
R. Kambaraitė.

2. Dėl dalyvavimo Mėlynosios vėliavos programoje. Pranešėja I. Šakalienė.

3. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

4. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui. Pranešėjas E. Simokaitis.

5. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

6. Dėl pritarimo dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“. Pranešėja E. Jurkevičienė.

7. Dėl Klaipėdos miesto savivaldybės 2019–2022 metų visuomenės sveikatos rėmimo specialiosios programos patvirtinimo. Pranešėja J. Asadauskienė.

8. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ pakeitimo. Pranešėja A. Andruškevičiūtė.

9. Dėl sutikimo įkeisti žemės nuomos teisę. Pranešėja R. Gružienė.

10. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

11. Dėl atleidimo nuo socialinio būsto nuomos mokesčio mokėjimo. Pranešėja   
D. Netikšienė.

12. Dėl savivaldybės būsto nuomos sąlygų pakeitimo. Pranešėja D. Netikšienė.

13. Dėl socialinio būsto nuomos sąlygų pakeitimo. Pranešėja D. Netikšienė.

14. Dėl Savivaldybės būsto fondo ir socialinio būsto sąrašų patvirtinimo. Pranešėja   
D. Netikšienė.

15. Dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių vykdymo ataskaitos patvirtinimo. Pranešėjas L. Dūda.

16. Dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimo. Pranešėjas L. Dūda.

17. Dėl strateginių triukšmo žemėlapių patvirtinimo. Pranešėjas L. Dūda.

18. Dėl pritarimo Klaipėdos miesto savivaldybės tarybos Kontrolės komiteto 2018 metų veiklos ataskaitai. Pranešėjas A. Barbšys.

19. Dėl Komisijos išvados patvirtinimo. Pranešėjas V. Grubliauskas.

1. SVARSTYTA. Klaipėdos miesto savivaldybės 2019 metų biudžeto patvirtinimas.

Pranešėja – R. Kambaraitė, Finansų, skyriaus vedėja. Informuoja, kad sprendimo projektą svarstė visi komitetai. Aiškina, kad prie sprendimo projekto yra pateikta papildoma medžiaga, kadangi tvirtinant Strateginį veiklos planą buvo pakoreguotos dvi pozicijos.

R. Taraškevičius informuoja, kad biudžeto projektui komitetai pritarė be pastabų. Kultūros, švietimo ir sporto komitete buvo svarstomas pateiktas V. Grubliausko siūlymas priimti protokolinį pavedimą:

„įpareigojant Klaipėdos miesto savivaldybės administraciją numatyti papildomai skirti 67 tūkst. eurų lėšų iš savivaldybės biudžeto kultūros ir meno darbuotojų darbo užmokesčiui padidinti, taip pat atitinkamai tikslinti Klaipėdos miesto savivaldybės 2019 metų biudžetą.“.

R. Taraškevičius sako, kad biudžeto projektas parengtas kvalifikuotai, todėl siūlo jį tvirtinti.

A. Cesiulis sako, kad Kultūros, švietimo ir sporto komitetas pritarė biudžeto projektui, siūlo jam pritarti ir Tarybos nariams.

T. Meškinis sako, kad į kai kuriuos bendruomenės pasiūlymus nebuvo atsižvelgta, jie buvo atmesti, todėl balsuojant susilaikys.

R. Kambaraitė sako, kad kultūros sektoriuje lapkričio mėnesį bus sutaupyta darbo užmokesčio, todėl kultūros darbuotojai ne tik išsimokės padidintus atlyginimus, bet ir premijas.

V. Grubliauskas siūlo apsispręsti dėl pritarimo protokoliniam pavedimui.

R. Taraškevičius siūlo nepritarti protokoliniam pavedimui, kadangi jam pritarus reikėtų tikslinti biudžetą, šiandien negalėtų būti priimtas sprendimas.

V. Grubliauskas sako, kad metų eigoje biudžetas būna tikslinamas ne kartą, todėl tikslinant biudžetą bus galima įgyvendinti ir protokolinį pavedimą.

N. Puteikienė sako, kad yra už, kad kultūros darbuotojams būtų didinami atlyginimai, tačiau norėtų išgirsti teisininko vertinimą, ar Taryba nieko nepažeidė merui pasirašius memorandumą be Tarybos pritarimo.

V. Grubliauskas siūlo balsavimu apsispręsti dėl protokolinio pavedimo. Balsavimu (už – 14, prieš – 6, susilaiko – 6) protokoliniam pavedimui pritarta.

NUSPRĘSTA:

1.1. Pritarti sprendimo projektui. Priimti sprendimą dėl Klaipėdos miesto savivaldybės 2019 metų biudžeto patvirtinimo:

„1. Patvirtinti Klaipėdos miesto savivaldybės 2019 metų biudžetą – 183555,4 tūkst. eurų prognozuojamų pajamų, 183555,4 tūkst. eurų asignavimų, iš jų – 65351,6 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, dotacijos atsinaujinančių energijos šaltinių įdiegimui, neformaliajam vaikų švietimui, asbesto turinčių gaminių atliekų surinkimui apvažiavimo būdu, transportavimui ir saugiam šalinimui finansuoti, Europos Sąjungos finansinės paramos ir bendrojo finansavimo lėšų projektams finansuoti, ir 2904,2 tūkst. eurų biudžeto išlaidų paskoloms grąžinti (1 ir 2 priedas).

2. Patvirtinti savivaldybės biudžeto asignavimus išlaidoms – 153397,6 tūkst. eurų, iš jų: darbo užmokesčiui – 92862,8 tūkst. eurų ir turtui įsigyti – 30157,8 tūkst. eurų.

3. Patvirtinti Klaipėdos miesto savivaldybės 2019 m. biudžeto asignavimus investicijų projektams finansuoti iš paskolų lėšų – 2900,0 tūkst. eurų (3 priedas).

4. Patvirtinti 19604,4 tūkst. eurų asignavimų iš apyvartinių lėšų 2019 m. sausio 1 d. likučio, iš jų: išlaidoms – 8164,7 tūkst. eurų, darbo užmokesčiui – 344,1 tūkst. eurų ir turtui įsigyti – 11439,7 tūkst. eurų, 2019 m. sausio 1 d. apyvartinių lėšų likutį pagal pajamų rūšis ir 3116,0 tūkst. eurų ciklinę savivaldybės biudžeto komponentę (4 ir 5 priedas).

5. Patvirtinti 2019 metų asignavimų valdytojų pajamų įmokas į savivaldybės biudžetą – 8274,6 tūkst. eurų, iš jų: 5371,5 tūkst. eurų įmokas už išlaikymą švietimo, socialinės apsaugos ir kitose įstaigose, 1522,1 tūkst. eurų pajamas už prekes ir paslaugas, 1381,0 tūkst. eurų pajamas už ilgalaikio ir trumpalaikio materialiojo turto nuomą (6 priedas).

6. Pavesti savivaldybės biudžeto asignavimų valdytojams, sudarant ir tvirtinant 2019 metų išlaidų sąmatas, numatyti reikiamus asignavimus 2019 m. sausio 1 d. įsiskolinimams padengti ir iš sutaupytų asignavimų išlaidoms pirmiausia dengti įsiskolinimus.

7. Nustatyti, kad:

7.1. asignavimai iš specialių tikslinių dotacijų, išskyrus mokymo reikmėms finansuoti, planuojami taip, kaip pervedamos iš valstybės biudžeto specialių tikslinių dotacijų sumos;

7.2. asignavimų valdytojų prisiimti įsipareigojimai 2019 metams neturi viršyti patvirtintų biudžeto asignavimų.

8. Įpareigoti asignavimų valdytojus ne vėliau kaip per 10 darbo dienų patvirtinti pavaldžių biudžetinių įstaigų vykdomas programas ir jų sąmatas.

9. Nustatyti, kad biudžetinės įstaigos savo vardu negali skolintis lėšų ir prisiimti jokių skolinių įsipareigojimų (įskaitant pagal kitus įsipareigojamuosius skolos dokumentus ir finansinės nuomos (lizingo) sutartis).

10. Skelbti šį sprendimą Klaipėdos miesto savivaldybės interneto svetainėje.“

1.2. Priimti protokolinį pavedimą: „Įpareigoti Klaipėdos miesto savivaldybės administraciją numatyti papildomai skirti 67 tūkst. eurų lėšų iš savivaldybės biudžeto kultūros ir meno darbuotojų darbo užmokesčiui padidinti, taip pat atitinkamai tikslinti Klaipėdos miesto savivaldybės 2019 metų biudžetą.“

BALSUOTA: už – 22, prieš – 0, susilaiko – 4.

2. SVARSTYTA. Dalyvavimas Mėlynosios vėliavos programoje.

Pranešėja – I. Šakalienė, Miesto tvarkymo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl dalyvavimo Mėlynosios vėliavos programoje:

„1. Pritarti Klaipėdos miesto savivaldybės administracijos dalyvavimui 2019 m. Mėlynosios vėliavos programoje.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 1.

3. SVARSTYTA. Parduodamų savivaldybės būstų ir pagalbinio ūkio paskirties pastatų sąrašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo:

„1. Patvirtinti Parduodamų savivaldybės būstų ir pagalbinio ūkio paskirties pastatų sąrašą (pridedama).

2. Pripažinti netekusiu galios Klaipėdos miesto savivaldybės tarybos 2018 m. vasario 21 d. sprendimą Nr. T2-27 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ su visais pakeitimais ir papildymais.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

4. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą, esantį Skulptūrų parke, Klaipėdoje, valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui (priedas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

5. SVARSTYTA. Sutikimas perimti valstybės turtą ir jo perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto plėtros ir strateginio planavimo komitetas, Finansų ir ekonomikos bei Miesto ūkio ir aplinkosaugos komitetai – nepritarė.

R. Taraškevičius sako, jog jis yra šalininkas, kad sprendimas būtų priimtas, kadangi tiltas yra jungtis tarp dviejų gyvenamųjų kvartalų, be to, jis neturi jokios tikslinės paskirties geležinkelio aptarnavimui. Informuoja, kad komiteto nariai balsavo: už –1, prieš – 1, susilaikė – 2. Siūlo prievolę prisiimti ir tiltą prižiūrėti savivaldybei.

A. Grublys sako, kad visi Miesto plėtros ir strateginio planavimo komiteto nariai pritarė sprendimo projektui. Siūlo balsuoti už.

A. Vaišvila sako, kad Miesto ūkio ir aplinkosaugos komiteto nariai balsavo: už – 2, susilaikė – 2. Jis asmeniškai nepritarė tilto perėmimui. Geležinkelis eina per miestą, todėl mano, kad AB „Lietuvos geležinkeliai“ turi sudaryti sąlygas miestiečiams jį pereiti.

N. Puteikienė sako, jog būtų logiška, kad AB „Lietuvos geležinkeliai“ prisiimtų tilto priežiūrą. Geležinkelis eina per miestą, juo pervežami kroviniai ne miestiečiams.

J. Simonavičiūtė sako, kad valstybė savo turtą atiduoda eksploatuoti įmonėms, tačiau nesprendžia tokių infrastruktūrinių objektų reglamentavimo. Balsuos už tilto perėmimą.

V. Čepas sako, kad savivaldybė turi perimti tiltą.

L. Petraitienė sako, kad reikia perimti tiltą, nes klaipėdiečiams jis reikalingas, juolab, kad AB „Lietuvos geležinkeliai“ sutinka prieš perdavimą jį sutvarkyti.

L. Skrupskelienė pritaria siūlymui perimti tiltą, nes juo naudojasi miestiečiai.

A. Vaišvila sako, kad ateis diena, kai tą tiltą reikės kapitališkai remontuoti, ir jį remontuoti reikės iš savivaldybės biudžeto. Mano, kad AB „Lietuvos geležinkeliai“ turėtų kreiptis į Lietuvos Respublikos Vyriausybę, kad ji jiems skirtų lėšas tilto eksploatacinėms išlaidoms. Balsuos prieš ir ragina Tarybos narius nepritarti sprendimo projektui.

V. Anužis sako, kad sprendimo projektui reikia pritarti, nes jis yra logiškas.

A. Šulcas sako, jei tilto perėmimas būtų sudėtinė derybų dalis dėl pietinio aplinkkelio ar Statybininkų prospekto tęsinio, būtų galima derėtis. Siūlo balsuoti prieš.

Pertrauka.

N. Puteikienė sako, kad gana dovanoti dovanas mieste esančioms pramonės ir susisiekimo įmonėms. Domisi, ar klausimai dėl tilto perėmimo ir triukšmo mažinimo priemonių geležinkeliuose įrengimo yra susiję.

T. Varneckas, AB „Lietuvos geležinkeliai“ atstovas, sako, kad klausimas dėl tilto perėmimo ir klausimas dėl triukšmo mažinimo priemonių geležinkeliuose įrengimo yra du atskiri klausimai ir vienas nuo kito nepriklauso.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu akcinės bendrovės „Lietuvos geležinkeliai“ patikėjimo teise valdomą turtą, esantį Klaipėdos mieste (priedas).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Pritarti susitarimo „Dėl pėsčiųjų tilto Priestočio g., Klaipėdoje, perdavimo savivaldybės nuosavybėn“ projektui (pridedama).

4. Pavesti Klaipėdos miesto savivaldybės administracijos direktoriui savivaldybės vardu pasirašyti sprendimo 1 punkte nurodyto turto perdavimo ir priėmimo aktą ir sprendimo 3 punkte nurodytą susitarimą.

5. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 15, prieš – 5, susilaiko – 4.

6. SVARSTYTA. Pritarimas dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai, Miesto plėtros ir strateginio planavimo komitetas – jį išklausė.

E. Jurkevičienė sako, jog Miesto ūkio ir aplinkosaugos komitetas įrašė pastabą, kad reikėtų patikslinti aiškinamąjį raštą, – papildyti Geležinkelio gatve informaciją prie nurodytų gatvių. Informuoja, kad svarstant klausimą Tarybos nariai domėjosi, kaip kiti Lietuvos miestai sprendžia panašių klausimų finansavimą. Aiškina, kad analogiškuose projektuose dalyvauja Šiaulių, Radviliškio, Kretingos ir Mažeikių savivaldybės, ir kad šių projektų finansavimo struktūra šiose savivaldybėse yra: 85 procentai Europos Sąjungos lėšos, 7,5 procento prisideda AB „Lietuvos geležinkeliai“, 7,5 procento – savivaldybės. Klaipėdos savivaldybei siūloma dalyvauti projekte tokiomis pat proporcijomis. Savivaldybės prisidėjimas būtų 471 tūkst. eurų.

T. Varneckas sako, kad 7,5 procento indėlis iš savivaldybės būtų kaip partnerystės įrodymas. Jei AB „Lietuvos geležinkeliai“ turėtų prisidėti visus 15 procentų, tai reikštų, kad triukšmo sienelių būtų dvigubai mažiau. Įtakoti savivaldybę priimti ar nepriimti sprendimą negali, tačiau pažymi, kad deryboms dėl savivaldybės prisidėjimo klausimo nagrinėjimo laiko daug nėra, nes būtų sudėtinga iki 2021 įgyventi projektą.

J. Simonavičiūtė pažymi, kad 85 procentų lėšų gautų iš Europos Sąjungos yra bendri Lietuvos pinigai. Sako, kad žiūrint į tai, kad savivaldybei prisidėjus 7,5 procento sienučių būtų daugiau, savivaldybei reikėtų prisidėti prie projekto finansavimo.

V. Anužis mano, kad būtinai reikia prisidėti prie šio projekto.

A. Barbšys sako, kad savivaldybės prisidėjimas bus didesnis nei 7,5 procentai, nes dar reikės lėšų nenumatytiems projekte darbams. Jei AB „Lietuvos geležinkeliai“ siūlo prisidėti savivaldybei prie projekto, tai savivaldybė turėtų siūlyti jiems mažinti krovinių pervežimą, tuomet triukšmo būtų mažiau ir nereikėtų tiek sienučių. Mano, kad prisidėti turėtų ne savivaldybė. Jei AB „Lietuvos geležinkeliai“ nenori prisidėti visus 15 procentų, tai Klaipėdos valstybinė jūrų uosto direkcija ar uoste esančios įmonės, kurių kroviniai geležinkeliais yra pervežami, galėtų prisidėti prie projekto įgyvendinimo.

L. Petraitienė sako, kad kuo skubiau reikia statyti sieneles ir gerinti gyventojų gyvenimo sąlygas.

N. Puteikienė sako, kad iš esmės pritaria sprendimo projektui, tik gailisi, kad jis ateina pavėluotai. Pažymi, kad nuo geležinkelio yra ne tik akustinė tarša. Mano, kad šis projektas turėtų būti pradžia geležinkelio veiklos mieste suvaldymo, miesto vizijoje neturėtų būti krovininio geležinkelio.

R. Taraškevičius siūlo balsuoti už.

V. Žvikienė sako, kad vienareikšmiškai yra už šią priemonę, todėl siūlo visiems pritarti sprendimo projektui.

T. Meškinis siūlo pritarti sprendimo projektui visiems, bendru sutarimu.

NUSPRĘSTA. Pritarti sprendimo projektui. Priimti sprendimą dėl pritarimo dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“:

„1. Pritarti Klaipėdos miesto savivaldybės administracijos dalyvavimui partnerio teisėmis projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“ (toliau – Projektas).

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 7,5 proc. tinkamų Projekto išlaidų bei netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.“

BALSUOTA: už – 24, prieš – 1, susilaiko – 0.

7. SVARSTYTA. Klaipėdos miesto savivaldybės 2019–2022 metų visuomenės sveikatos rėmimo specialiosios programos patvirtinimas.

Pranešėja – J. Asadauskienė, Sveikatos apsaugos skyriaus vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2019–2022 metų visuomenės sveikatos rėmimo specialiosios programos patvirtinimo:

„1. Patvirtinti Klaipėdos miesto savivaldybės 2019–2022 metų visuomenės sveikatos rėmimo specialiąją programą (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 1.

8. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ pakeitimas.

Pranešėja – A. Andruškevičiūtė, Jaunimo reikalų koordinatorė.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai. Tarybai yra pateiktas Savivaldybės administracijos raštas su prašymu leisti ištaisyti klaidą nuostatų 40 punkte: nurodyti, kad skirta stipendija studentams pervedama į studento pateiktą asmeninę sąskaitą iki einamojo mėnesio 25 d. kas mėnesį iki kitų metų birželio mėnesio. Prie Tarybos sprendimo projekto yra pateikta antikorupcinio vertinimo pažymą.

V. Grubliausko siūlymu, bendru sutarimu, pritarta siūlymui pakoreguoti nuostatų 40 punktą.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ pakeitimo:

„1. Pakeisti Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatus, patvirtintus Klaipėdos miesto savivaldybės tarybos 2017 m. gruodžio 21 d. sprendimu Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“, ir juos išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

9. SVARSTYTA. Sutikimas įkeisti žemės nuomos teisę.

Pranešėja – R. Gružienė, Žemėtvarkos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl sutikimo įkeisti žemės nuomos teisę:

„1. Duoti sutikimą akcinei bendrovei Kruizinių laivų terminalui įkeisti 0,1105 ha žemės sklypo Priešpilio g. 4, Klaipėdoje, unikalus Nr. 4400-3951-2072, kadastro Nr. 2101/0010:77, nuomos teisę, kylančią iš 2016-04-25 Valstybinės žemės nuomos sutarties Nr. J9-793.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 0.

10. SVARSTYTA. Atleidimas nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo vietinės rinkliavos už leidimo įrengti išorinę reklamą išdavimą:

„Atleisti VšĮ „Neptūno krepšinio klubas“ (kodas 141810521) nuo 5 044,00 Eur vietinės rinkliavos už leidimo įrengti išorinę reklamą, adresu: Dubysos g. 10, Klaipėda, išdavimą už laikotarpį nuo 2019 02 01 iki 2019 05 31 mokėjimo.“

BALSUOTA: už – 23, prieš – 0, susilaiko – 0.

11.SVARSTYTA. Atleidimas nuo socialinio būsto nuomos mokesčio mokėjimo.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti savivaldybės biudžeto sąskaita socialinio būsto (duomenys neskelbtini), Klaipėdoje, unikalus Nr. (duomenys neskelbtini), nuomininkę N. R. (5 asmenys) nuo šio būsto nuomos mokesčio mokėjimo už laikotarpį nuo 2019 m. vasario 1 d. iki 2019 m. gruodžio 31 d.“

BALSUOTA: už –22, prieš – 0, susilaiko – 0.

12. SVARSTYTA. Savivaldybės būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas ir nuomoti būstą socialinio būsto nuomos sąlygomis šioms savivaldybės būsto nuomininkėms:

1. N. R., gyvenančiai (duomenys neskelbtini), Klaipėdoje, unikalus Nr. (duomenys neskelbtini);

2. G. P., gyvenančiai (duomenys neskelbtini), Klaipėdoje, unikalus Nr. (duomenys neskelbtini).“

BALSUOTA: už – 22, prieš – 0, susilaiko – 0.

13. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas socialinio būsto nuomininkei А. R. gyvenančiai (duomenys neskelbtini), Klaipėdoje, unikalus Nr. (duomenys neskelbtini).

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.“

BALSUOTA: už – 22, prieš – 0, susilaiko – 0.

14. SVARSTYTA. Savivaldybės būsto fondo ir socialinio būsto sąrašų patvirtinimas.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Savivaldybės būsto fondo ir socialinio būsto sąrašų patvirtinimo:

„1. Patvirtinti pridedamus:

1.1. Savivaldybės būsto fondo sąrašą;

1.2. Socialinio būsto, kaip Savivaldybės būsto fondo dalies, sąrašą.

2. Pripažinti netekusiu galios Klaipėdos miesto savivaldybės tarybos 2018 m. sausio 25 d. sprendimą Nr. T2-3 „Dėl Savivaldybės būsto fondo ir savivaldybės socialinio būsto sąrašų patvirtinimo“ su visais pakeitimais ir papildymais.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 0.

15. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2018 metų priemonių vykdymo ataskaitos patvirtinimas.

Pranešėjas – L. Dūda, Miesto ūkio departamento direktorius.

V. Grubliauskas informuoja, kad sprendimo projektą svarstė Finansų ir ekonomikos bei Miesto ūkio ir aplinkosaugos komitetai, Miesto ūkio ir aplinkosaugos komitetas sprendimo projektui nepritarė.

A. Vaišvila sako, kad komitetas sprendimo projektui nepritarė, kadangi negavo atsakymų į klausimus.

A. Barbšys sako, kad Tarybai nepateiktas palyginimas, kiek buvo suplanuota darbų ir kiek jų atlikta.

N. Puteikienė sako, kad Sąjūdžio parke yra mažiau medžių nei nurodyta programoje.

L. Dūda sako, kad jo departamentas kuruoja lėšų pagal programas paskirstymą ir ataskaitas, o priemonių įgyvendinamą prižiūri atsakingi departamentai.

N. Puteikienė siūlo atidėti šio sprendimo priėmimą.

S. Budinas sako, kad iki kovo 1 d. ataskaitą privaloma pateikti Lietuvos Respublikos aplinkos ministerijai.

S. Simonavičiūtė sako, kad Taryba negavo vertinimo iš departamento vadovo kas pasisekė, kas nepasisekė, kokie trukdžiai.

A. Barbšys abejoja ataskaitos teisingumu. Siūlo netvirtinti ataskaitos.

V. Žvikienė siūlo sprendimą priimti šiandien, išreikšti nuomonę balsavimu. Sako, jei skaičiai ataskaitoje yra neteisingi, reikia inicijuoti atitinkamas procedūras. Mano, kad departamento vadovas turi turėti aiškią poziciją, vertinimą, žinoti ką reikia tobulinti ir kokia yra situacija.

N. Puteikienė sako, kad ataskaitai pritarti negalima vien dėl to, kad pateikti ne tokie skaičiai, kokie yra realybėje.

R. Taraškevičius siūlo faktinei ataskaitai, – tai kas padaryta, pritarti, tačiau dėl tolimesnių darbų vykdymo ir kontrolės Savivaldybės administracijai siūlo kontroliuoti, kas vykdo projektus, kaip sugeba juos vykdyti, ir sekti, ar išvis jie bus įgyvendinti.

A. Vaišvila siūlo pritarti ataskaitai.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 9, prieš – 10, susilaiko – 3) nepritarta siūlymui.

NUSPRĘSTA. Nepritarti sprendimo projektui (balsavimu: už – 8, prieš – 4, susilaiko – 10).

16. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimas.

Pranešėjas – L. Dūda, Miesto ūkio departamento direktorius. Informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

J. Simonavičiūtė sako, kad turėtų būti skiriamas labai didelis dėmesys departamentų veikos koordinavimui, nes didžioji problema kyla dėl nesusikalbėjimo tarp departamentų ir skyrių, ko pasėkoje priemonės yra ne laiku įgyvendinamos.

A. Barbšys sako, kad praktiškai vienus metus yra vėluojama įvykdyti darbus numatytus aplinkos apsaugos rėmimo programoje. Siūlo atidėti klausimo svarstymą.

A. Šulcas sako, jog tikėjosi, kad šioje programoje bus sudėti atsakymai į miesto bendruomenių lūkesčius. Pažymi, kad klausimo svarstymo atidėjimas nieko nepakeis.

S. Budinas sako, kad atidėjus klausimo svarstymą niekas stipriai nepasikeistų. Koreguoti šiandien sprendimo projektą būtų neįmanoma, nes priemonės yra patvirtintos strateginiame veiklos plane.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 5, prieš – 9, susilaiko – 6) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimo

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2019 metų priemones (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 12, prieš – 2, susilaiko – 8.

17. SVARSTYTA. Strateginių triukšmo žemėlapių patvirtinimas.

Pranešėjas – L. Dūda, Miesto ūkio departamento direktorius.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos bei Miesto plėtros ir strateginio planavimo komitetai.

D. Patašius, UAB „Infraplanas“ atstovas, sako, kad pagal nurodytas metodikas buvo atliktas pagrindinių kelių ruožų, kelių ruožų, geležinkelio kelių, pramoninės veiklos zonų, įskaitant jūrų ir vidaus vandenų uosto, triukšmo sklaidos modeliavimas. Patvirtintų strateginių triukšmo žemėlapių duomenys bus naudojami triukšmo prevencijos zonų, tyliųjų zonų nustatymui, atnaujinant triukšmo prevencijos veiksmų planą, informuojant visuomenę, teikiant duomenis Europos komisijai, rengiant teritorijų planavimo dokumentus.

S. Budinas sako, kad triukšmo prevencijos planas yra rengiamas ir jis bus pateiktas kovo   
30 d.

NUSPRĘSTA. Pritarti sprendimo projektui. Priimti sprendimą dėl strateginių triukšmo žemėlapių patvirtinimo:

„1. Patvirtinti pridedamus strateginius triukšmo žemėlapius:

1.1. Klaipėdos miesto savivaldybės strateginį pagrindinių kelių ruožų triukšmo žemėlapį (Paros triukšmo, Ldvn);

1.2. Klaipėdos miesto savivaldybės strateginį pagrindinių kelių ruožų triukšmo žemėlapį (Dienos triukšmo, Ldienos);

1.3. Klaipėdos miesto savivaldybės strateginį pagrindinių kelių ruožų triukšmo žemėlapį (Vakaro triukšmo, Lvakaro);

1.4. Klaipėdos miesto savivaldybės strateginį pagrindinių kelių ruožų triukšmo žemėlapį (Nakties triukšmo, Lnakties);

1.5. Klaipėdos miesto savivaldybės strateginį kelių ruožų triukšmo žemėlapį (Paros triukšmo, Ldvn);

1.6. Klaipėdos miesto savivaldybės strateginį kelių ruožų triukšmo žemėlapį (Dienos triukšmo, Ldienos);

1.7. Klaipėdos miesto savivaldybės strateginį kelių ruožų triukšmo žemėlapį (Vakaro triukšmo, Lvakaro);

1.8. Klaipėdos miesto savivaldybės strateginį kelių ruožų triukšmo žemėlapį (Nakties triukšmo, Lnakties);

1.9. Klaipėdos miesto savivaldybės strateginį geležinkelio kelių (įskaitant pagrindinių geležinkelio kelių ruožą) triukšmo žemėlapį (Paros triukšmo, Ldvn);

1.10. Klaipėdos miesto savivaldybės strateginį geležinkelio kelių (įskaitant pagrindinių geležinkelio kelių ruožą) triukšmo žemėlapį (Dienos triukšmo, Ldienos);

1.11. Klaipėdos miesto savivaldybės strateginį geležinkelio kelių (įskaitant pagrindinių geležinkelio kelių ruožą) triukšmo žemėlapį (Vakaro triukšmo, Lvakaro);

1.12. Klaipėdos miesto savivaldybės strateginį geležinkelio kelių (įskaitant pagrindinių geležinkelio kelių ruožą) triukšmo žemėlapį (Nakties triukšmo, Lnakties);

1.13. Klaipėdos miesto savivaldybės strateginį pramoninės veiklos zonų, įskaitant jūrų ir vidaus vandenų uostą, triukšmo žemėlapį (Paros triukšmo, Ldvn);

1.14. Klaipėdos miesto savivaldybės strateginį pramoninės veiklos zonų, įskaitant jūrų ir vidaus vandenų uostą, triukšmo žemėlapį (Dienos triukšmo, Ldienos);

1.15. Klaipėdos miesto savivaldybės strateginį pramoninės veiklos zonų, įskaitant jūrų ir vidaus vandenų uostą, triukšmo žemėlapį (Vakaro triukšmo, Lvakaro);

1.16. Klaipėdos miesto savivaldybės strateginį pramoninės veiklos zonų, įskaitant jūrų ir vidaus vandenų uostą, triukšmo žemėlapį (Nakties triukšmo, Lnakties);

1.17. Klaipėdos miesto savivaldybės strateginį įvairių triukšmo šaltinių bendro poveikio (suminį – pramoninių objektų, kelių ir geležinkelio triukšmo) žemėlapį (Paros triukšmo, Ldvn);

1.18. Klaipėdos miesto savivaldybės strateginį įvairių triukšmo šaltinių bendro poveikio (suminį – pramoninių objektų, kelių ir geležinkelio triukšmo) žemėlapį (Dienos triukšmo, Ldienos);

1.19. Klaipėdos miesto savivaldybės strateginį įvairių triukšmo šaltinių bendro poveikio (suminį – pramoninių objektų, kelių ir geležinkelio triukšmo) žemėlapį (Vakaro triukšmo, Lvakaro);

1.20. Klaipėdos miesto savivaldybės strateginį įvairių triukšmo šaltinių bendro poveikio (suminį – pramoninių objektų, kelių ir geležinkelio triukšmo) žemėlapį (Nakties triukšmo, Lnakties).

2. Pripažinti netekusiu galios Klaipėdos miesto savivaldybės tarybos 2012 m. liepos 26 d. sprendimą Nr. T2-199 „Dėl strateginių triukšmo žemėlapių patvirtinimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaiko – 4.

18. SVARSTYTA. Pritarimas Klaipėdos miesto savivaldybės tarybos Kontrolės komiteto 2018 metų veiklos ataskaitai.

Pranešėjas – A. Barbšys, Kontrolės komiteto pirmininkas.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės tarybos Kontrolės komiteto 2018 metų veiklos ataskaitai:

„1. Pritarti Klaipėdos miesto savivaldybės tarybos Kontrolės komiteto 2018 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

19. SVARSTYTA. Komisijos išvados patvirtinimas.

Pranešėjas – V. Grubliauskas, Savivaldybės meras.

NUSPRĘSTA. Pritarti sprendimo projektui. Priimti sprendimą dėl pritarimo Komisijos išvados patvirtinimui:

„1. Patvirtinti Komisijos Klaipėdos miesto savivaldybės administracijos direktoriaus pavaduotojos Alinos Velykienės elgesio atitikties Lietuvos Respublikos viešųjų ir privačių interesų derinimo valstybinėje tarnyboje įstatymo nuostatoms tyrimui atlikti 2019 m. vasario 19 d. išvadą.

2. Perduoti šio sprendimo 1 punktu patvirtintą išvadą Vyriausiajai tarnybinės etikos komisijai.“

BALSUOTA: už – 18, prieš – 0, susilaiko – 3.

Posėdžio pabaiga – 13.20 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2019-03-05